Bilten No.7

**31. SUSRET OSOBA S INVALIDITETOM JESEN V MEĐIMORJO**

**UDRUGA OSOBA S INVALIDITETOM SAMOBOR**

Dragi naši članovi i prijatelji,

Pred Vama je Bilten No.7. u kojem ćemo se potruditi ponuditi vam korisne informacije o zbivanjima u Udruzi.

Iza nas su kolovoz,rujan i listopad te mnoga zbivanja koja ćemo vam probati dočarati putem našeg Biltena

Ponosni smo što su naše Kreativne i likovne radionice počele u rujnu te se povećao broj polaznika istih. Komodu nam je donirala Turistička zajednica Zagrebačke županije koju je naša Monika Posavec kreativno preuredila.

Naš član Pavao Jozić je na europskom prvenstvu u Švedskoj osvojio srebrnu medalju…

Bravo Pavo!!!

U mjesecu rujnu bili smo na dodjeli priznanja UIR Zagreb.

Nadalje, naše članice bile su u Međimurju pod vodstvom predsjednika Udruge Viktora Jozića.

Imali smo imendan naše drage Terezije Gabriša te smo bili smo na izletu u svetištu Majke Bože Bistričke.

Predsjednik Viktor Jozić prima zahvalnicu UIR-a

Naš član Pavao Jozić osvojio veliko srebro u Švedskoj na Europskom prvenstvu



Hrvatski parastolnotenisač Pavao Jozić osvojio je srebrnu medalju na Europskom prvenstvu u švedskom Helsingborgu, dok je Anđela Mužinić osvojila broncu. Jozić je u finalu kategorije 7 izgubio od Nizozemca Jeana Paula Montanus sa 0-3 (5-11, 4-11, 6-11).  Na putu do finala Jozić je prošao skupinu bez poraza uz pobjedu nad svjetskim prvakom Španjolcem Jordyjem Moralesom sa 3-2.

Nakon prolaska skupine, u četvrtfinalu je pobijedio Poljaka Michala Deigslera sa 3-1, a u polufinalu Šveđanina  Nicklasa Thomasa Westwrberga sa 3-2. "Bilo je ovo izuzetno naporno natjecanje, jer sam u skupini i nastavku natjecanja dosta mečeva dobivao u petom setu. Noge su mi bile otežane i ponestalo mi je snage za dodatni iskorak kako bih došao na europski tron," kazao je Jozić koji je posebno istaknuo pobjedu u skupini protiv aktualnog svjetskog prvaka Španjolca Jordyja Moralesa. "Kako sam preuzeo njegov dio ždrijeba tako mi se otvorio put do finala. Prije dvije godine u Laškom bio sam brončani ,a sada ću ovim rezultatom zasigurno podići svoj rejting, a moj sportski cilj je nastup na paraolimpijskim igrama u Tokiju," poručio je 25-godišnji Samoborac.



Komodu je donirala Turistička zajednica Zagrebačke županije a naša Monika Posavec kreativno ju je preuredila.





Naša Terezija Gabriša častila je članove Udruge povodom svog imendana.

**Posjetili smo naše prekrasno Svetište Majke Božje Bistričke**





Predsjednik Viktor molio je križni put sa članovima Udruge.



Obavijest [IZLET 29.11.2019.- PETAK]

Dragi članovi,

29. 11.2019. organizira se izlet u TOP TERME TOPUSKO.

CIJENA IZLETA IZNOSI 70, 00 kn a u cijenu je uračunat autobus, ulazak u toplice, ručak (piće nije uračunato u cijenu) te tombola na koju ima pravo svaki polaznik izleta.

Top - Terme d.o.o. osnovane su 1.5.2003. kao tvrtka kćer Lječilišta Topuskog. U sklopu tvrtke nalazi se hotel Toplica s 232 ležajeva u 58 jednokrevetnih i 88 dvokrevetnih soba. U sklopu hotela su dva restorana - pansionski i a la carte restoran, rekreacijski centar sa zatvoreno - otvorenim bazenom, saunama, sportskom dvoranom, teretanom, prostorom za terapiju i wellness, stolnim tenisom, biciklima, četverostaznom automatskom kuglanom; poslovnice dviju banaka, suvenirnice, dva aperitiv bara i vanjska terasa.  
U neposrednoj blizini hotela nalazi se kompleks vanjskih bazena - 5 bazena različite veličine, dubine i temperature, igralište za odbojku na pijesku, tri tenis terena, boćalište, mini golf, otvoreni restoran. Svi bazeni (i zatvoreni i otvoreni) punjeni su termalnom vodom. Termalna voda je vulkanskog podrijetla, na izvoru temperature 68 - 72° C, a temperatura u bazenima kreće se od 27 - 34° C...

**O vodi**

|  |  |  |  |
| --- | --- | --- | --- |
| Sastav termalne vode | | | |
| KATIONI | mg/l | ANIONI | mg/l |
| Natrija | 20,361 | Klorida | 22,718 |
| Kalija | 11,061 | Fluorida | 0,358 |
| Litija | 0,025 | Bromida | 0,138 |
| Kalcija | 83,602 | Jodida | 0,019 |
| Magnezija | 19,392 | Sulfata | 108,640 |
| Stroncija | 0,062 | Hidrobokarbonata | 259,990 |
| Mangana | 0,046 |  |  |
| Željeza | 1,189 |  |  |
| Aluminija | 0,582 |  |  |

Izdašnost izvora - preko 200 l/s

Temperature - 68º

Nedeisocirano:

Sicilijeve kiseline 52,976

Ugljični dioksid 42,926

Sumporovodik 0,341

Radioaktivnost:

4,43 Rn nC/l

0,0040 Ra nC/l

0,0429 "beta" radijacije nC/l

0,0494 "gama" radijacije nC/l

[PLAN I PROGRAM IZLETA]



Molimo članove da rezerviraju svoje mjesto u autobusu!

18. prosinca 2019.-e održat će se izložba radova Likovno –kreativne radionice.

23. prosinca u Udruzi će biti održan Božićni domjenak.